Държавен вестник, бр. 16, 2015 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  16
                Приложение за кандидатстване по мярка 11 „Биологично земеделие”                                                                                                          Страница 2 от 6  
Общи декларации: 
 
1. Запознат съм с изискването да премина агроекологично или биологично обучение с минимална продължителност 18 часа 
или демонстрационна дейност, свързана с приоритет 4 по мярка 1 „Трансфер на знания и действия за осведомяване“ от ПРСР 
2014-2020 г., с минимална продължителност от 3 дни, до 31 декември на втората година от ангажимента по съответното 
направление и ще предоставя най-късно с подаване на заявление за третата година поне един от следните задължителни 
документи за удостоверяване на опит за извършване на биологичните дейности: 
 
     1.1. Копие на документ за преминато агроекологично или биологично обучение с минимална продължителност 18 часа 
или демонстрационна дейност, свързана с приоритет 4 по мярка 1 „Трансфер на знания и действия за осведомяване“ от 
ПРСР 2014-2020 г., с минимална продължителност от 3 дни; 
 
    1.2. Копие на документ за преминато обучение или документ, удостоверяващ наличие на опит, предоставени по мярка 
214 „Агроекологични плащания“ от Програмата за развитие на селските райони на Република България за периода 2007 –
2013 г.; 
 
    1.3. Копие на диплома за средно професионално, висше образование, за образователна и научна степен „доктор“ или 
научна степен „доктор на науките“, с квалификация земеделие или ветеринарна медицина; 
 
    1.4. Копие от сертификат или писмено доказателство за съответствие на произведените растителни и/или пчелни
и/или животински продукти с правилата на биологично производство, удостоверяващ наличие на биологична продукция. 
 
2. Запознат съм с изискванията за активен земеделски стопанин по смисъла на чл. 9 от Регламент (ЕС) № 1307/2013 на 
Европейския парламент и Съвета от 17 декември 2013 година за установяване на правила за директни плащания за 
земеделски стопани по схеми за подпомагане в рамките на общата селскостопанска политика и за отмяна на Регламент (ЕО) 
№ 637/2008 на Съвета и Регламент (ЕО) № 73/2009* на Съвета, както и с условията за активен земеделски стопанин съгласно 
чл. 38б от ЗПЗП. 
 
3. Запознат съм и спазвам всички изисквания, произтичащи от биологичните ми задължения, от началото на първата година 
на кандидатстване и участие в мярка 11 „Биологично земеделие”. 
 
4. Запознат съм с изискването да водя дневник за всички извършвани дейности на територията на земеделското стопанство 
през 5–те години на поетото задължение. 
 
5. Запознат съм с изискването да спазвам изискванията за управление на биологичните дейности, определени в мярка 11 
„Биологично земеделие” на Програмата за развитие на селските райони за периода 2014-2020 г., за които кандидатствам за 
период от 5 последователни години. 
 
6. Запознат съм с изискването да спазвам изискванията на Регламент (ЕО) № 834/2007 на Съвета относно биологичното 
производство и етикетирането на биологични продукти и за отмяна на Регламент (ЕИО) 2092/91 (ОВ, L 189 от 20.07.2007 г.) и 
Регламент (ЕО) № 889/2008 на Комисията от 5 септември 2008 г. за определяне на подборни правила за прилагането на 
Регламент (ЕО) № 834/2007 на Съвета относно биологичното производство и етикетирането на биологични продукти по 
отношение на биологичното производство, етикетирането и контрола (ОВ L 250, 18.9.2008 г., стр. 1). 
 
7. Запознат съм с изискването да спазвам базовите изисквания за извършваните биологични дейности, които ще изпълнявам 
в 5 последователни години. 
 
8. Запознат съм с изискването за цялата си селскостопанска дейност и през цялата календарна година да извършвам 
земеделска дейност върху декларираните площи и да спазвам, в рамките на цялото стопанство, правилата за кръстосано 
съответствие съгласно чл. 91 и чл. 93 и Приложение II от Регламент (ЕС) № 1306/2013, минималните изисквания по 
отношение на минералните торове и продуктите за растителна защита. 
 
9. Запознат съм, че в случай на изменения или промени в съответните задължителни стандарти, условията и изискванията за 
получаване на плащания по мярка „Биологично земеделие” ще бъдат приведени в съответствие и съгласно чл. 48 на 
Регламент (ЕС) № 1305/2013 и при отказ от моя страна да поема задължение да спазвам тези изменени изисквания, ще 
уведомя писмено ДФЗ-РА в срок до 20 работни дни след обнародването на измененията. 
 
10. Запознат съм с изискването, че до 30 септември на петата година от ангажимента, който започва да тече от подаването на 
първото одобрено заявление за подпомагане по съответното направление, най-малко веднъж трябва да съм получил 
сертификат или писмено доказателство за съответствие на произведените от мен растителни, животински или пчелни 
продукти с правилата на биологичното производство и да ги предоставя най-късно до 30 октомври на петата година от 
поемане на ангажимента по съответното направление. Документът следва да удостоверява наличие на биологична 
продукция. 
 
11. Не съм заявил за подпомагане едни и същи постоянно затревени площи по мярка 12 „Плащания по Натура 2000 и 
плащания по Рамковата директива за водите” и по мярка 11 „Биологично земеделие” от ПРСР 2014 – 2020 г., за които има 
влязла в сила забрана за използването на пестициди и минерални торове в пасища и ливади. 
 
12. Не съм заявил за подпомагане едни и същи площи по мярка 11 „Биологично земеделие” и по мярка 10 „Агроекология и 
климат” от ПРСР 2014 – 2020 г., с изключение на площи, заявени по направление „Контрол на почвената ерозия” от мярка 10.
 
13. Не съм заявил за подпомагане едни и същи животни по мярка 11 „Биологично земеделие” и по мярка 10 „Агроекология и 
климат” от ПРСР 2014 – 2020 г., с изключение на животни, заявени по направление „Опазване на застрашени от изчезване 
местни породи, важни за селското стопанство” от мярка 10. 
 
14. Не съм заявил за подпомагане едни и същи площи и/или животни по мярка 11 „Биологично земеделие” и по мярка 214 
„Агроекологични плащания от ПРСР 2007-2013 г., с изключение на: 
 
     14.1. Площи, заявени за подпомагане по направление „Биологично животновъдство” и площи, заявени за подпомагане по 
направление „Биологично растениевъдство” от ПРСР 2007 – 2013 г.; 
 
     14.2. Площи, заявени за подпомагане по мярка „Биологично земеделие” и площи, заявени за подпомагане по направление 
„Контрол на почвената ерозия” от ПРСР 2007 – 2013 г.;
 
     14.3. Животни, заявени за подпомагане по направление „Биологично животновъдство” и животни, заявени за 
подпомагане по направление „Опазване на застрашени от изчезване местни породи” от ПРСР 2007 – 2013 г. 
 
Запознат съм, че нося наказателна отговорност по чл.248а и/или чл.313 от Наказателния кодекс за предоставени от мен неверни данни 
 
 
Подпис и Печат (за ЕТ и Юридически лица):